
Budapest

Tisztelt Igazgató Úr!
A Gy. 113-6/1./2011. iktatószámú, a fokozott felügyeleti tevékenység ellátásáról és elszámolásáról szóló utasítás-tervezethez a következő javaslatokat teszem szakszervezetem nevében.

A tervezet lényegi elemével, miszerint a fokozott felügyelet ellátását készenlét elrendelése nélkül kell megoldani, nem értek egyet. Indokom pedig az, hogy a készenlétes rendszer nagy előnye, hogy a munkavállalók számára ez kiszámíthatóságot jelent, hiszen előre tervezni tudja, hogy a nyári időszakban mely hétvégéje szabad, mikorra programokat szervezhet, és melyen kell készenléte miatt rendelkezésre állnia. Ezért a javaslatom az, hogy továbbra is, a Budapesti Területi központban szokásos módon, az az készenlét elrendelésével oldja meg a munkáltató a fokozott felügyelet ellátását.

Amennyiben a munkáltató ezen megoldást semmilyen körülmények miatt nem támogatja, akkor viszont a kiadott tervezethez a következő javaslatokat teszem, melyet kérek beépíteni az utasításba.
1., Fokozott felügyelet címen, az egy naptári napra elrendelt és elszámolt túlórák száma személyenként minimum öt lehet.

2., Bármely négy egymást követő hétvégéből, legfeljebb két hétvégén lehet, fokozott felügyelet címen a munkavállalóknak túlórát elrendelni. Ettől eltérni a munkavállalóval kötött megállapodás alapján lehet. 

3., A túlórák elszámolását a lakásról történt indulástól, az oda való visszaérkezésig kell számításba venni.
Amennyiben az igazgató úr, utóbbi három javaslatom bármelyikével nem ért egyet, úgy konzultációt kezdeményezek a tárgyban. 
Együttműködését előre is köszönöm!
Budapest, 2010. július 4.






Üdvözlettel: 









Feledy István









      Pft. tagozati képviselő
